**MIM-104 פטריוט** (באנגלית: **MIM-104 Patriot**) היא מערכת נשק נגד מטוסים וטילים בליסטיים שיוצרה על ידי חברת ריית'יאון האמריקאית. במערך ההגנה האווירית בחיל האוויר הישראלי מכונה המערכת "**יהלום**". השם PATRIOT הוא למעשה ראשי תיבות של **P**hased **A**rray **T**racking **R**adar to **I**ntercept **O**n **T**arget הודות לעקרון "מערך המופע" (Phased Array). כיוון שאנטנת המכ"ם היא מסוג Phased Array, הרי שהיא בנויה ממספר רב של אלמנטי שידור־קליטה כשלכל אחד ניתן להזין מופע (פאזה) שונה. דבר זה מאפשר להסיט את אלומת המכ"ם הן בשידור והן בקליטה לכיוון אחר בזמן אפסי, ולמעשה לסרוק את המרחב עליו אמון המכ"ם מבלי לבצע תנועה מכנית של האנטנה. בנוסף, לשיטה זו יתרונות בהתמודדות עם לוחמה אלקטרונית, למשל על ידי יצירת הגבר אפס בכיוון ממנו מגיע אות שמטרתו לחסום את המכ"ם וע"י כך להתגבר על החוסם עוד בשלב הקליטה.

הרעיון שעומד מאחורי מערכת הפטריוט עלה עוד בשנות ה־60. פיתוח המערכת החל בשנת 1976 והיא הייתה מבצעית כנגד מטוסים החל משנת 1982, וכנגד טילים בליסטיים משנת 1988. לפרסום רב זכתה מערכת הפטריוט בימי מלחמת המפרץ, אז נעשה בה שימוש נרחב. במהלך המלחמה, מינואר ועד פברואר 1991, נפרסו סוללות פטריוט של צבא ארצות הברית בערב הסעודית ובישראל במטרה ליירט טילי סקאד עיראקיים, אולם היא נמצאה כלא יעילה מספיק, כיוון שטיל הפטריוט התקשה בזיהוי ראש הקרב של טיל הסקאד ולעיתים פגע בטיל, אך לא פוצץ אותו. מאז שודרגו טילי הפטריוט מספר פעמים, ואף שולבו במערכות הגנה רב־שכבתיות. בעתיד מתכננת חברת ריית'יאון האמריקאית לשלב במערכת הפטריוט את ה־Stunner, הטיל המיירט של מערכת קלע דוד שפותח בידי חברת רפאל - מערכות לחימה מתקדמות הישראלית, במיזם שנקרא PAAC-4.

מערכת הפטריוט נמכרה לישראל, גרמניה, ספרד, יפן, הולנד, יוון, פולין, טורקיה, בחריין, מצרים, כווית, קוריאה הדרומית, טאיוואן, ערב הסעודית ובלגיה. את הפלות הבכורה העולמיות שלו רשם הפטריוט ב־2014 בשירות מערך ההגנה האווירית של חיל האוויר הישראלי.

למערכת ארבעה גרסאות, עם משקלים וטווחים שונים:

* MIM-104A
* MIM-104D/E PAC-2
* MIM-104F PAC-3
* MIM-104F PAC-3 MSE

מבנה והנדסה
-----------

מערכת הפטריוט מורכבת ממספר משגרי טילי קרקע־אוויר המקבלים מידע ממכ"ם מערך מופע ונשלטים על ידי מרכז הבקרה Engagement Control Station (מכונה בקיצור ECS). כל רכיבי המערכת ניידים וניתנים להובלה ולפרישה מהירה. במהלך השנים זכה הפטריוט לשדרוגים משמעותיים, הן בתוכנה והן בחומרה. כל שדרוג משמעותי כונה בלוק וסדרת שדרוגים משמעותיים מאוד כונתה PAC עם מספר סידורי, כאשר PAC זה ראשי תיבות של Patriot Advanced Capability. הדור הנפוץ כיום הוא PAC-2 משופר ולצידו PAC-3 הכולל טילים אחרים, קטנים יותר.

מערכת הפטריוט קיימת בשתי תצורות: נייחת (נגררת) וניידת. המשגר הנייח M-901 נגרר על ידי משאית M983 של חברת "אושקוש" בעלת הנעה 8X8 המתאימה לנסיעת שטח. המשגר הנייד מורכב כיחידה אחת מתוצרת גרמניה על גבי משאית KAT1 של חברת "מאן". כל משגר פטריוט מדגמי "PAC-1" ו־"PAC-2" נושא עד ארבעה טילים, ומשגרי "PAC-3" נושאים עד 16 טילים (אם כי קטנים יותר). במשך השנים יוצרו גרסאות שונות לטילי הפטריוט. כך לדוגמה, נתוני דגם PAC-2 (גרסה משופרת בעלת יכולת התמודדות טובה יותר עם טילים בליסטיים): אורכו - 5.31 מטרים, משקלו 900 ק"ג והוא טס במהירות המגיעה ל־5.5 מאך.

מערכת הפטריוט מסוגלת ליירט כלי טיס עוינים מטווח של כ־160 ק"מ וטילים מטווח של כ־60 ק"מ וכן מצוידת במערכת זע"ט (זיהוי עמית־טורף) לזיהוי מטרות ידידותיות ועוינות ואף במערכת למניעת שיגור טילים בשוגג לעבר מטרות ידידותיות. מכ"ם הפטריוט (המכונה Radar Set‏ - RS) מדגם AN/MPQ-53 מצויד באמצעי התמודדות כנגד לוחמה אלקטרונית (נ"לא או ECCM - Electronic Counter Counter Measures) מתקדמים. זהו מכ"ם מסוג מערך מופע (Phased Array). כיוון שאנטנת המכ"ם היא מסוג Phased Array, הרי שהיא בנויה ממספר רב של אלמנטי שידור־קליטה כשלכל אחד ניתן להזין מופע (פאזה) שונה. דבר זה מאפשר להסיט את אלומת המכ"ם הן בשידור והן בקליטה לכיוון אחר בזמן אפסי, ולמעשה לסרוק את המרחב עליו אמון המכ"ם מבלי לבצע תנועה מכנית של האנטנה. בנוסף, לשיטה זו יתרונות בהתמודדות עם לוחמה אלקטרונית, למשל על ידי יצירת הגבר אפס בכיוון ממנו מגיע אות שמטרתו לחסום את המכ"ם וע"י כך להתגבר על החוסם עוד בשלב הקליטה.

גדוד סוללות פטריוט יכול לתקשר עם מרכז בקרה גדודי: Information Coordination Center (בראשי תיבת: ICC), אשר מסוגל לשתף מידע עם סוללות פטריוט ונ"מ אחרות (כגון הוק), ולהקצות להן מטרות ליירוט.

הפטריוט בישראל
--------------

משגר טילי MIM-104D פטריוט של מערך ההגנה האווירית בתצוגה (יחד עם כיפת ברזל) לכבוד יום העצמאות, 2017
משגר טילי MIM-104D פטריוט של מערך ההגנה האווירית בתצוגה לכבוד יום העצמאות, 2017
את מערך הפטריוט בישראל מפעיל מערך ההגנה האווירית בצה"ל, והכינוי שלו בצה"ל הוא "**יהלום**". הדגם הנוכחי של סוללות וטילי פטריוט הוא MIM-104D (PAC-2/GEM+). כיום מוצבות בישראל מספר סוללות "יהלום" בעת שיגרה ובעת מלחמה (למשל, בעת מלחמת לבנון השנייה נפרשו מספר סוללות פטריוט סביב העיר חיפה; בשנת 2018 פורסם כי סוללות פטריוט מוצבות בצפת, בכרמל, בפלמחים ובאזור דימונה). ייעודו של הפטריוט הוא להפיל כלי טיס עוינים, הן מאוישים (כולל מטוסי קרב) והן בלתי־מאוישים, כמו גם לשמש כשכבת גיבוי במערך ההגנה הרב־שכבתי נגד טילים וליירט טילים לטווחים בינוניים־ארוכים במקביל למערכת קלע דוד וכגיבוי לחץ 2.

### היסטוריה

  

ההחלטה לרכוש את סוללות הפטריוט התקבלה עוד לפני פלישת סדאם חוסיין לכווית. מערכת הפטריוט נחשבה למערכת הנ"מ הטובה ביותר לטווחים רחוקים, ונבחנה גם יכולתה ליירוט טילי קרקע־קרקע. מספר חודשים לפני פרוץ מלחמת המפרץ הגיעו לישראל סוללות הפטריוט הראשונות. בעקבות הפלישה לכווית, החליטה ארצות הברית להשתמש בחוק סיוע חירום למדינות־חוץ, ולספק לישראל סוללות פטריוט נוספות במחיר זול יחסית. ב־25 בנובמבר 1990 יצאה משלחת ממערך הנ"מ, שהתבססה בעיקר על אנשי סוללות ה־MIM-23 הוק, לבסיס הדרכת הנ"מ בפורט־בליס, כדי ללמוד את הפעלת הפטריוט. קורס מיוחד נערך גם לטכנאים ישראלים, כיוון שלפי תורת הלחימה האמריקאית, המפעיל הוא גם הטכנאי. בחיל־האוויר הישראלי קיימת חלוקה מסודרת לרמות שונות של התחזוקה, וצריך היה לאפיין את תפקידיהם של אנשי המערך הטכני בסוללות הפטריוט.

#### במלחמת המפרץ

טילי פטריוט משוגרים מעל תל אביב על מנת ליירט טיל "סקאד" עיראקי בעת מלחמת המפרץ, 1991.
סוללת פטריוט אמריקאית בישראל, 1997.
קורס הטכנאים היה אמור לסיים את הכשרתו באפריל 1991 ובעלי שאר התפקידים היו אמורים לסיים את הכשרתם בסוף פברואר. אך עקב פרוץ מלחמת המפרץ בינואר 1991, ונפילת טילי הסקאד בישראל, חל שינוי בתוכניות. בסך־הכל הספיקה המשלחת הישראלית להשלים רק כחודשיים מתוך שלושת חודשי הקורס. הקורס של הטכנאים, לעומת זאת, נמשך חמישה חודשים, והם עדיין לא הגיעו לשלב בו יוכלו ליישם את הידע אותו רכשו. לפיכך, הכוח האמריקאי שנשלח לארץ כלל גם לוחמים וגם טכנאים. במקביל, סוללות פטריוט אמריקאיות שהיו מוצבות בגרמניה הועברו לארץ ונפרשו ברחבי גוש דן וחיפה. הסוללות נועדו לשמש תחליף זמני עד שהסוללות הישראליות, שכבר היו בארץ, יאוישו על ידי הצוותים הישראליים. בסוף ינואר קיבל מערך הנ"מ סוללות פטריוט נוספות, וזמן קצר לאחר מכן נפרשה גם סוללה הולנדית במרכז הארץ.

בארץ פעלו, אם כן, כמה סוגי סוללות: הסוללות האמריקאיות, הסוללות הישראליות וסוללה הולנדית. בסוללות האמריקאיות כל החיילים, כולל המפקדים, היו אמריקאים. בסוללה הישראלית המפקדים, הקצינים וחלק מהלוחמים היו ישראלים. שאר הצוות היה אמריקאי. הסוללה ההולנדית הייתה על טהרת ההולנדים בלבד. במהלך המלחמה היוו טילי הפטריוט את ההגנה היחידה מול טילי הסקאד העיראקיים. במהלך השנים שעברו מאז מלחמת המפרץ נערכו בפטריוט השבחות שונות, בעיקר בתחום התוכנה, לשיפור הדיוק בפגיעה בטק"ק.

במהלך הלחימה נורו עשרות טילי פטריוט נגד טילי הסקאד העיראקים, אך לא הצליחו ביירוט הטילים העיראקים עקב אי התאמה של מערכת ההנחיה בפטריוט למהירות העצומה של הסקאד. חלק לא ידוע ממטחי הפטריוט הצליחו אומנם ליירט את מטחי הטילים העיראקים אולם את נתוני היירוט מסרב צה"ל עד היום למסור.

#### בתחילת המאה ה־21

בעשור האחרון ביצעה ישראל מספר שדרוגים של המערכת על מנת להגדיל את יעילותה כנגד טילים, ואף שולבה בניסוי האחרון של הטיל "חץ 2" כמערכת גיבוי. בנובמבר 2009, במסגרת תרגיל 'ג'וניפר קוברה' 10, ביצעו צה"ל וצבא ארצות הברית ירי של 10 טילי פטריוט על אדמת ישראל ובמתקני שיגור על ספינות אמריקאיות.

במהלך מבצע צוק איתן, ב־14 ביולי 2014, יירט מערך ההגנה האווירית של צה"ל באמצעות טיל פטריוט מעל אשדוד כלי טיס בלתי מאויש ששלח חמאס. ב־17 ביולי יירט מערך ההגנה האווירית כטב"ם נוסף של חמאס, גם הוא באמצעות טיל פטריוט.

#### במלחמת האזרחים בסוריה

משגר MIM-104D פטריוט, 2018
פריצת מלחמת האזרחים בסוריה והמעורבות של חזבאללה ואיראן בה תוך ניסיון לבסס תשתית טרור על גבול רמת הגולן הביא לעימותים אוויריים בין ישראל לסוריה, איראן וחזבאללה. העימותים כללו תקיפות אוויריות של ישראל כנגד מטרות צבאיות של סוריה, איראן וחזבאללה, ומנגד חדירות אוויריות של כלי טיס מסוריה אל עבר שטח ישראל. בחדירות אלו שוגרו טילי פטריוט נגד כלי הטיס החודרים וברוב המקרים הצליחו להפילם. כמו כן, בחזית זו רשם מערך ההגנה האווירית של ישראל הפלת בכורה עולמית של כלי טיס מאויש באמצעות הפטריוט.

להלן פירוט התקריות בהן שוגרו טילי פטריוט בחזית זו:

* ב־31 באוגוסט 2014 יירט מערך ההגנה האווירית של צה"ל כלי טיס בלתי מאויש באזור קוניטרה באמצעות טיל פטריוט.
* ב־23 בספטמבר 2014 מערך ההגנה האווירית יירט והפיל מטוס קרב סורי מדגם סוחוי Su-24 שחדר לשטח ישראל, וזאת באמצעות טיל MIM-104D פטריוט. זהו היירוט הראשון (בעולם) של מטוס אויב מאויש על ידי טיל זה.
* ב־17 ביולי 2016 שוגרו 2 טילי פטריוט על ידי מערך ההגנה האווירית על מנת ליירט כלי טיס בלתי מאויש שחדר מכיוון סוריה אל רמת הגולן, היירוט כשל וכלי הטיס שב על עקבותיו.
* ב־27 באפריל 2017 הפיל מערך ההגנה האווירית כלי טיס בלתי מאויש שחדר מכיוון סוריה באמצעות טיל פטריוט. הכטב"ם ככל הנראה שוגר לעבר ישראל בעקבות תקיפה שיוחסה לישראל יום קודם של נשק מתקדם שאוחסן בסמוך לשדה התעופה בדמשק.
* ב־19 בספטמבר 2017 חדר כלי טיס בלתי מאויש איראני של חזבאללה לשטח המפורז בסמוך לרמת הגולן והופל על ידי מערך ההגנה האווירית באמצעות טיל קרקע־אוויר מדגם MIM-104D פטריוט.
* ב־24 ביוני 2018 שוגר טיל פטריוט בשמי צפת לעבר כלי טיס בלתי מאויש שחדר לישראל מכיוון סוריה, הטיל החטיא את המטרה וכלי הטיס שב על עקבותיו.
* ב־11 ביולי 2018 הפיל מערך ההגנה האווירית מעל הכנרת כלי טיס בלתי מאויש שחדר מסוריה לישראל. ההפלה בוצעה על ידי טיל פטריוט. תושבים בעמק הירדן דיווח על פיצוץ ושובל עשן בשמים.
* ב־13 ביולי 2018 שוגר טיל פטריוט מצפת לעבר כלי טיס בלתי מאויש שהתקרב לישראל מכיוון סוריה. מצה"ל נמסר כי כלי הטיס יורט.
* ב־24 ביולי 2018 יירטו זוג טילי פטריוט מטוס קרב סורי מדגם סוחוי Su-22 או סוחוי Su-24 שחדר שני קילומטרים לתוך שטח ישראל.

#### במלחמת חרבות ברזל

* ב-8 באוקטובר וב-12 באוקטובר הופעלה המערכת ושוגרו טילים מעל צפת בשל זיהוי שגוי.
* ב-25 באוקטובר שוגר טיל פטריוט באזור דרום הכנרת[דרושה הבהרה].

* ב-9 בנובמבר 2023 יירט לראשונה במלחמה טיל פטריוט כלי טייס בלתי מאויש באזור הערבה לפני שחדר ישראל.

גלריה
-----

* משגר פטריוט שעליו ארבעה מכלי טילים. מאחד המכלים מבצבץ טיל פטריוט במוזיאון של מטווח הטילים וייט סנדסמשגר פטריוט שעליו ארבעה מכלי טילים. מאחד המכלים מבצבץ טיל פטריוט במוזיאון של מטווח הטילים וייט סנדס
* פטריוט PAC-2פטריוט PAC-2
* משגר הפטריוטמשגר הפטריוט
* משגר פטריוט PAC-2משגר פטריוט PAC-2
* מכ"ם הפטריוטמכ"ם הפטריוט
* משגר פטריוט נגרר על ידי משאית אושקושמשגר פטריוט נגרר על ידי משאית אושקוש
* משגר פטריוט PAC-3 המכיל 16 טיליםמשגר פטריוט PAC-3 המכיל 16 טילים
* יירוט שביצע פטריוט PAC-3יירוט שביצע פטריוט PAC-3
* משגר פטריוט של מערך ההגנה האווירית של צה"למשגר פטריוט של מערך ההגנה האווירית של צה"ל
* סוללת "יהלום" של מערך ההגנה האווירית משגרת טיל MIM-104D פטריוט במהלך תרגילסוללת "יהלום" של מערך ההגנה האווירית משגרת טיל MIM-104D פטריוט במהלך תרגיל

ראו גם
------

* S-300 - מערכת הגנה אווירית מתקדמת תוצרת רוסיה.
* S-400 - מערכת הגנה אווירית מתקדמת תוצרת רוסיה, הדור האחרון בסדרה.
* קלע דוד - מערכת ליירוט רקטות וטילים לטווח בינוני־ארוך. נקראה בעבר "שרביט קסמים".
* ברק 8 - מערכת הגנה אווירית רב־משימתית לטווחים בינוניים.
* ברק MX - מערכת הגנה אווירית רב־משימתית לטווחים בינוניים.
* כיפת ברזל - טיל נגד טילים, מערכת הגנה נגד רקטות וטילים לטווחים קצרים ובינוניים, וכן נגד מטוסים.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **MIM-104 פטריוט** |

* כיצד עובד טיל הפטריוט? באתר HowStaffWorks
* מיכל ויסברוד, ‏יהלומים לנצח, באתר חיל האוויר הישראלי, 27 ביוני 2011
* נעמי צורף, ‏יהלום הולם, באתר חיל האוויר הישראלי, 1 בנובמבר 2014
* Patriot Missile Long-Range Air-Defence System, United States of America באתר Army Technology
* The Patriot Missile: Aerial Defense Against Enemy Infiltrations, הבלוג הרשמי של צה"ל, 17 בנובמבר 2014
* ורד תללה, חיל האוויר, שנה ליירוט המבצעי הראשון: מערך "יהלום" מסתכל קדימה, באתר צה"ל (דרך ארכיון האינטרנט), 15 ביולי 2015
* אמש נערך תרגיל יירוט כטמ"מים על ידי פטריוט, אתר חיל האוויר הישראלי, 16 באוגוסט 2017
* יואב זיתון ואחיה ראב"ד, טיל פטריוט שוגר לעבר כלי טיס שהתקרב משטח סוריה, באתר ynet, 24 ביוני 2018
* מערכת אתר חיל־האוויר, ‏סוללת "יהלום" יירטה מטוס קרב סורי, באתר חיל האוויר הישראלי, 24 ביולי 2018

הערות שוליים
------------

1. ↑  Israel completes upgrade of PAC missile defense, אתר World Tribune,‏ 2010.
2. ↑  יוסי מלמן, ‏רוצים את הנתח: האם "פרשת הצוללות 2" יכולה להתרחש בחיל האוויר?, באתר מעריב אונליין, 24 בנובמבר 2018
3. ↑  גל גולדשטיין, ‏מדברים בשפה אחת, באתר חיל האוויר הישראלי.
4. ↑  אמיר בוחבוט, יניר יגנה‏, חיל האוויר יירט מזל"ט שחדר לישראל מהרצועה, באתר וואלה!‏, 14 ביולי 2014
5. ↑  12 רקטות יורטו במטח אחד; צה"ל יירט מזל"ט נוסף של חמאס, באתר כלכליסט, 17 ביולי 2014.
6. ↑  מבזק בערוץ 7, 31 באוגוסט 2014
7. ↑  אלי לוי ואור הלר, סוללת פטריוט יירטה מטוס קרב סורי שחדר לישראל, באתר nana10‏, 23 בספטמבר 2014.
8. ↑  איציק טובול, טילי פטריוט שוגרו לעבר כטב"ם שחדר בצפון, לא זוהתה פגיעה, באתר חדשות 0404‏.
9. ↑  גיא ורון, כתב בצפון וניר דבורי ורוני דניאל, ‏סוללת פטריוט יירטה מל"ט מסוריה, באתר ‏מאקו‏, 27 באפריל 2017,  
יואב זיתון ואחיה ראב"ד, סוללת פטריוט יירטה מזל"ט שחדר מסוריה, באתר ynet, 27 באפריל 2017.
10. ↑  טיל פטריוט יירט כלי טיס בלתי מאויש בגבול הצפון, אתר צה"ל, 19 בספטמבר 2017.
11. ↑  יואב זיתון ואחיה ראב"ד, טיל פטריוט שוגר לעבר כלי טיס שהתקרב משטח סוריה, באתר ynet, 24 ביוני 2018
12. ↑  טיל פטריוט שוגר לעבר כטב"מ סורי ולא פגע, באתר "סרוגים", 24 ביוני 2018
13. ↑  יואב איתיאל ואלי אשכנזי‏, מל"ט סורי חדר כ־10 קילומטרים לתוך שטח ישראל ויורט מעל הכנרת, באתר וואלה!‏, 11 ביולי 2018
14. ↑  יואב זיתון ואחיה ראב"ד, בפעם השנייה השבוע: טיל פטריוט יירט כלי טיס מסוריה שהתקרב לגבול, באתר ynet, 13 ביולי 2018
15. ↑  אמיר בוחבוט ואלי אשכנזי‏, שני טילי פטריוט יירטו מטוס קרב סורי שחדר מסוריה, באתר וואלה!‏, 24 ביולי 2018.
16. ↑  מערכת אתר חיל־האוויר, ‏סוללת "יהלום" יירטה מטוס קרב סורי, באתר חיל האוויר הישראלי, 24 ביולי 2018.
17. ↑  גיא ורון, ‏הופעלה סוללת פטריוט ליירוט בצפון; מסתמן - מדובר ביירוט שווא, באתר ‏מאקו‏, 8 באוקטובר 2023
18. ↑  דיווח ראשוני: טיל פטריוט שוגר לעבר מטרה בצפון, באתר "סרוגים", 12 באוקטובר 2023
19. ↑  חדשות 13, מטח לגוש דן ולשפלה, פגיעות בראשל"צ וליד פ"ת; 6 נפצעו קל, באתר חדשות 13, 25 באוקטובר 2023
20. ↑  יואב זיתון, סיון חילאי, מאיר אוחיון, ליאור בן ארי, הירי מתימן לאילת נמשך: מערכת "חץ 3" יירטה טיל, כטב"ם הופל בדרך לישראל, באתר ynet, 9 בנובמבר 2023
21. ↑  מערכת אתר חיל-האוויר, ‏מלחמת "חרבות ברזל" היום ה-35, באתר חיל האוויר הישראלי, 10 בנובמבר 2023 סרטון יירוט הכטב"ם

| הגנה מפני טילים בישראל ישראל |
| --- |
| מערך ההגנה הרב-שכבתית של ישראל נגד רקטות וטילים |
| חץ 4 (בפיתוח) | טיל נגד טילים אקסו-אטמוספירי, מיועד לירוט טילים בליסטיים בעלי ראשי קרב מתפצלים בחלל |  |
| חץ 3 | טיל נגד טילים, מערכת הגנה אקסו-אטמוספירית נגד טילים בליסטיים ובפרט נגד טילים בליסטיים בין-יבשתיים |
| חץ 2 | טיל נגד טילים, מערכת הגנה נגד טילים ארוכי-טווח ובפרט נגד טילים בליסטיים |
| קלע חד (בפיתוח) | טיל נגד טילים, מערכת הגנה נגד טילים היפר-סוניים |
| קלע דוד | טיל נגד טילים, מערכת הגנה נגד רקטות וטילי קרקע-קרקע לטווחים בינוניים-ארוכים ונגד טילי שיוט וכלי טיס |
| יהלום | מערכת טילי MIM-104D פטריוט משופרים נגד מטוסים ונגד רקטות וטילים לטווחים בינוניים |
| כיפת ברזל | טיל נגד טילים, מערכת הגנה נגד רקטות וטילים לטווחים קצרים ובינוניים, וכן נגד מטוסים. התצורה הימית מכונה כיפת מגן. |
| מגן אור | מערכת הגנה מקומית מבוססת נשק לייזר נגד פצצות מרגמה ורקטות קצרות-טווח, ידועה גם כ"קרן ברזל". מערכת דומה, שככל הנראה בעלת יכולות קטנות יותר נקראת "**להב אור**". |
| מערכות ההגנה נגד טילים לכלי רכב, כלי טיס וכלי שיט |
| לכלי טיס | לוחמה אלקטרונית • מוץ • נור • מגן רקיע |
| לכלי שיט | לוחמה אלקטרונית • ברק 1 • ברק 8 • ברק MX • כיפת מגן • תותח אוטומטי פלנקס (נוקמני) |
| לכלי רכב | מעיל רוח • חץ דורבן • מעגל איתן • כיפת רחפן |
| מערכות גילוי והתראה |
| מכ"מים ומערכות התראה | מתקן המכ"ם בדימונה • מכ"ם אורן ירוק • מכ"ם אורן אדיר • מכ"ם ר"ז EL/M-2084‏ • מכ"ם EL/M-2083 • טל שמיים • הילה • צבע אדום |
| ערכים קשורים |
| ראו גם |  מערך ההגנה האווירית של צה"ל • תעשייה ביטחונית בישראל • מנהלת חומה • רפאל - מערכות לחימה מתקדמות • התעשייה האווירית לישראל • אלתא מערכות • אמפרסט מערכות • חץ (מערכת נגד טילים) |


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007532216505171
* LCCN: sh91003970

 |